Grundartangi

Grundartangi er iðnaðarhverfi í Hvalfjarðarsveit við utanverðan og norðanverðan Hvalfjörð.

 Staðhættir 
Staðurinn fær nafn sitt af klettatanga sem skagaði út í fjörðinn en er nú undir landfyllingu. Hverfið er í landi Klafastaða og Kataness sem áður tilheyrðu Skilmannahreppi og Hvalfjarðarstrandarhreppi. Báðar jarðirnar tilheyra landnámi Þórmóðs gamla Bresasonar.

Í nágrenninu má finna Katanestjörn, Hólmavatn og Eiðisvatn. Neðan við hverfið eru víkurnar Leynir og Sýrumannavik.Svavar Sigmundsson. „Hvaða sýrumenn voru á ferð í Sýrumannavik, skammt vestan við Grundartanga?“ Vísindavefurinn, 16. mars 2012. Sótt 26. apríl 2016. http://visindavefur.is/svar.php?id=61789.Kortasjá Landmælinga Íslands. Skoðað þann 26. apríl 2016.

 Stóriðja 
Járnblendiverksmiðjan á Grundartanga tók til starfa árið 1979, og er nú næststærsti framleiðandi kísiljárns í heimi.Elkem Iceland  (á ensku). Sótt þann 26. apríl 2016. Álverið á Grundartanga tók til starfa árið 1998. Bandaríska fyrirtækið Silicor Materials undirbýr byggingu sólarkísilverksmiðju á staðnum sem hefja á starfsemi árið 2018.

Mengun af brennisteinstvíoxíði, flúori og svifryki í Hvalfirði vegna stóriðju á Grundartanga er umdeild.

Hafnargerð hófst árið 1977 og er Grundartangahöfn nú meðal stærstu hafna landsins. Höfnin er rekin af Faxaflóahöfnum og er í eigu Hvalfjarðarsveitar, Akraneskaupstaðar, Borgarbyggðar og Skorradalshrepps. Í undirbúningi er að stækka höfnina enn frekar.

 Tilvísanir 

Flokkur:Hafnir á Íslandi
Flokkur:Hvalfjarðarsveit
Flokkur:Hvalfjörður
Flokkur:Stóriðja á Íslandi